pythainlp/thai-wiki-dataset-v4 huggingface dataset:
สถานีคลองสาน

สถานีคลองสาน (รหัส G3) เป็นสถานีรถไฟฟ้าแบบยกระดับ ในเส้นทางรถไฟฟ้าสายสีทอง โดยสถานีจะยกระดับเหนือถนนสมเด็จเจ้าพระยา เขตคลองสาน กรุงเทพมหานคร สถานีดังกล่าวเป็นสถานีสุดท้ายในโครงการรถไฟฟ้าสายสีทอง ช่วงที่ 1 ระยะแรก
ที่ตั้ง.
บริเวณทางเท้าของถนนสมเด็จเจ้าพระยา ระหว่างถนนสมเด็จเจ้าพระยา และคลองสมเด็จเจ้าพระยา ด้านหน้าโรงพยาบาลตากสิน ในพื้นที่แขวงคลองต้นไทร เขตคลองสาน กรุงเทพมหานคร
แผนผังของสถานี.
เนื่องจากเป็นสถานีปลายทาง และเปิดใช้ชานชาลาที่ 2 เพียงชานชาลาเดียว ขบวนรถที่มาจากสถานีเจริญนครจะสับรางเพื่อเข้าสู่ชานชาลาที่ 2 จากนั้นผู้โดยสารที่มาจากสถานีรายทางจะต้องลงจากขบวนรถทั้งหมด และผู้โดยสารที่จะโดยสารไปยังสถานีกรุงธนบุรีจะใช้ชานชาลาร่วมกับผู้โดยสารที่เดินทางมาจากสถานีรายทาง โดยผู้โดยสารที่จะโดยสารไปยังสถานีกรุงธนบุรีจะต้องรอจนกว่าผู้โดยสารที่มาจากสถานีรายทางออกจากขบวนรถทั้งหมด และรอให้เจ้าหน้าที่ทำการตรวจสอบสภาพรถไฟฟ้าให้เรียบร้อยเสียก่อน จากนั้นขบวนรถจะออกจากสถานีไปสถานีเจริญนครและให้บริการต่อ
รูปแบบของสถานี.
เป็นแบบมีชานชาลาอยู่ 2 ข้าง (side platform station) กว้าง 20 เมตร ระดับชานชาลาสูง 18.75 เมตร ยาว 48.35 เมตร ออกแบบให้มีความสูงเป็นพิเศษเพื่อรองรับโครงการสะพานข้ามแม่น้ำเจ้าพระยา (ลาดหญ้า-มหาพฤฒาราม) ประกอบด้วยชั้นลอยสำหรับเชื่อมเข้ากับอาคารผู้ป่วยนอกของโรงพยาบาลตากสินที่อยู่ในระหว่างการก่อสร้าง ชั้นขายบัตรโดยสาร และชานชาลา ในส่วนหลังคาชานชาลามีการออกแบบให้ป้องกันฝนสาดและแดดส่อง โดยเชื่อมปิดหลังคาทั้งหมด โดยสถานีห่างจากสถานีเจริญนคร 532 เมตร
การเชื่อมต่อกับระบบขนส่งมวลชนอื่น.
ในอนาคต สถานีคลองสานแห่งนี้จะเป็นจุดเชื่อมต่อกับสถานีคลองสานอีกแห่งหนึ่งของโครงการรถไฟฟ้าชานเมือง สายสีแดงเข้ม ช่วงหัวลำโพง–มหาชัย-ปากท่อ ตามแนวถนนเจริญรัถ
กะตา

กะตา  เป็นเมืองหนึ่งในภาคซะไกง์ ประเทศพม่า ตั้งอยู่ริมฝั่งตะวันตกของแม่น้ำอิรวดี บนผาชันที่มีความสูงเฉลี่ย พื้นที่ส่วนใหญ่ของเมืองมีความสูงจากแม่น้ำมากกว่า กะตาเป็นที่รู้จักกันดีจากการเป็นต้นกำเนิดของ "เจาะตะด้า" เมืองสมมุติในนวนิยาย "พม่ารำลึก" ของจอร์จ ออร์เวลล์
แพทริก โฮว์ลีย์

แพทริก โฮว์ลีย์ (เกิดเมื่อปี ค.ศ. 1989) เป็นนักข่าวจากสหรัฐอเมริกา ซึ่งเขาเป็นบรรณาธิการเว็บไซต์ข่าว บิ๊ก ลีก โพลิติกส์ ซึ่งเป็นเว็บไซต์ข่าวที่มีอุดมการณ์ขวาจัด
การทำงาน.
แพทริก โฮว์ลีย์ เป็นเคยเป็นผู้สื่อข่าวของเครือข่ายข่าวไบรบาร์ท ซึ่งอยู่ที่วอชิงตัน ดี.ซี. เดอะวอชิงตันฟรีบีคอน และ เดอะเดลี่คอลเลอร์ ก่อนหน้านี้แพทริก โฮว์ลีย์ เคยเป็นผู้ช่วยบรรณาธิการของดิอเมริกัน สเปรคเตเตอร์ ผลงานของเขาปรากฎในเดอะวอลล์สตรีทเจอร์นัล เนชั่นนอล รีวิวและ ซีน ฮันนิตี้
ในเดือน มกราคม ค.ศ. 2017 โฮว์ลีย์ได้ลาออกเครือข่ายข่าวไบรอิบาร์ท เพื่อมาเป็นบรรณาธิการเว็บไซต์ข่าว บิ๊ก ลีก โพลิติกส์ ซึ่งเป็นเว็บไซต์ข่าวที่มีอุดมการณ์ขวาจัด เขาถูกวิพากษ์วิจารณ์ในรูปแบบของการสื่อสารมวลชนและถ้อยคำ
ฟุตบอลชิงถ้วยพระราชทานควีนสคัพ ครั้งที่ 2

การแข่งขันฟุตบอลชิงถ้วยพระราชทานควีนส์คัพ ครั้งที่ 2 ประจำปี พ.ศ. 2514 เป็นการจัดการแข่งขันฟุตบอลชิงถ้วยพระราชทานควีนสคัพครั้งที่สอง โดย ในครั้งนี้เป็นครั้งแรกที่มีการเชิญสโมสรจากต่างประเทศ เข้าร่วมการแข่งขัน จัดแข่งขันระหว่างวันที่ 1 – 17 ตุลาคม 2514 โดยทำการแข่งขันที่ สนามศุภชลาศัย
ควีนสตาร์.
หลังจากการแข่งขัน ฟุตบอลฯ ควีนสคัพ จบลง ฝ่ายจัดการแข่งขันจะคัดเลือกนักฟุตบอลที่ทำผลงานได้ดีกับสโมสรในการแข่งขัน และ มารยาทดี มีน้ำใจนักกีฬา โดยในครั้งนี้ได้คัดเลือกมาทั้งหมด 20 คน ประกอบขึ้นเป็น "ทีมควีนสตาร์" มีดังนี้:
เกมกระชับมิตร ควีนสสตาร์.
และได้มีการจัดการแข่งขันกระชับมิตรกับ สโมสรพนักงานดับเพลิงของฮ่องกง เมื่อวันที่ 26 ตุลาคม 2514
พรรคเกษตรกรแห่งทาจิกิสถาน

พรรคเกษตรกรแห่งทาจิกิสถาน ("Hizbi Agrarii Tojikiston",) เป็นพรรคการเมืองของประเทศทาจิกิสถาน โดยผู้บริหารพรรคเอพีทีคืออามีร์ บูรีวิช คาโรคูลอฟ พรรคเกษตรกรแห่งทาจิกิสถานได้ส่งผู้สมัครแข่งการเลือกตั้ง จำนวน 22 คน ในการเลือกตั้งเมื่อวันที่ 28 กุมภาพันธ์ ค.ศ. 2010 ซึ่งได้รับเสียงเลือกตั้งถึง 166,935 คะแนน ได้สมาชิกสภาผู้แทนราษฎรแบบแบ่งเขต 1 คน และแบบบัญชีรายชื่ออีก 1 คน และในการเลือกตั้งเมื่อวันที่ 1 มีนาคม ค.ศ. 2015 ได้สมาชิกสภาผู้แทนราษฎรแบบแบ่งเขต 2 คน และแบบบัญชีรายชื่ออีก 3 คน
พรรคเกษตรกรแห่งคาซัคสถาน

พรรคเกษตรกรแห่งคาซัคสถาน  เป็นพรรคการเมืองในประเทศคาซัคสถาน และได้ลงแข่งการเลือกตั้งครั้งล่าสุด เมื่อวันที่ 19 กันยายน และ 3 ตุลาคม ค.ศ. 2004 พรรคเกษตรกรแห่งคาซัคสถานเป็นส่วนหนึ่งของสหภาพอุตสาหกรรมและการเกษตรกลุ่มคนงาน โดยได้คะแนนเสียงคิดเป็นร้อยละ 7.1 และได้จำนวนที่นั่งในรัฐสภาไปถึง 11 ที่นั่ง จาก 77 ที่นั่ง พรรคเกษตรกรแห่งคาซัคสถานได้ยุบพรรคไปในปี ค.ศ. 2006 และรวมตัวกันเป็นพรรคนูร์โวตัน
พรรคสังคมประชาธิปไตย (ประเทศไอซ์แลนด์)

พรรคสังคมประชาธิปไตย (lit. People's Party) เป็นพรรคการเมืองในประเทศไอซ์แลนด์ ซึ่งมีอุดมการณ์ประชาธิปไตยสังคมนิยม ก่อตั้งเมื่อปี ค.ศ. 1916 โดยเป็นตัวแทนทางการเมืองของสหภาพแรงงานในประเทศไอซ์แลนด์ พรรคสังคมประชาธิปไตยเป็นสมาชิกแรงงานและสังคมนิยมระหว่างประเทศ ระหว่างปี ค.ศ. 1926 จนถึงปี ค.ศ. 1940
พรรคสหกรรมาชีพ (ประเทศฝรั่งเศส)

พรรคสหกรรมาชีพ ("PUP") เป็นพรรคการเมืองแนวสังคมนิยมของประเทศฝรั่งเศส ก่อตั้งเมื่อวันที่ 21 ธันวาคม ค.ศ. 1930 โดยฝ่ายซ้ายซึ่งถูกขับออกจากพรรคคอมมิวนิสต์ฝรั่งเศส (PCF) ด้วยกัน ซึ่งก่อนหน้านี้เป็นปีกซ้ายของส่วนแรงงานสากลแห่งฝรั่งเศส  หรือ SFIO และในวันที่ 31 มกราคม ค.ศ. 1937 พรรคสหกรรมาชีพ ได้รวมกับปีกซ้ายของส่วนแรงงานสากลแห่งฝรั่งเศสอีกครั้ง
เอเอฟซีแชมเปียนส์ลีก 2020 รอบแบ่งกลุ่ม

รอบแบ่งกลุ่ม ของการแข่งขันเอเอฟซีแชมเปียนส์ลีก 2020 จะลงเล่นตั้งแต่วันที่ 10 กุมภาพันธ์ ถึง 6 พฤษภาคม 2563. มีทีมที่เข้าร่วมการแข่งขันทั้งสิ้น 32 ทีมในรอบแบ่งกลุ่มเพื่อที่จะค้นหา 16 ทีมในการแข่งขัน รอบแพ้คัดออก ของ เอเอฟซีแชมเปียนส์ลีก 2020.
การแข่งขันถูกระงับเนื่องจาก การระบาดทั่วของโควิด-19 ก่อนแมตช์เดย์ที่ 3 เมื่อวันที่ 4 มีนาคม ค.ศ. 2020. เมื่อวันที่ 9 กรกฎาคม ค.ศ. 2020, เอเอฟซีได้ประกาศว่าจะเริ่มต้นใหม่ในวันที่ 14 กันยายน ค.ศ. 2020. แมตช์ทั้งหมดหลังจากรีสตาร์ตกลับมาลงเล่นใน ประเทศกาตาร์.
การจับสลาก.
<section begin=Draw />
การจับสลากสำหรับรอบแบ่งกลุ่มจะจัดขึ้นในวันที่ 10 ธันวาคม พ.ศ. 2562, 16:30 MYT ,ที่ เอเอฟซี เฮาส์ ใน กัวลาลัมเปอร์, ประเทศมาเลเซีย. 32 ทีมได้ถูกจับสลากอยู่ในแปดกลุ่มจากสี่ทีม: แต่ละสี่กลุ่มในโซนตะวันตก (กลุ่ม เอ–ดี) และโซนตะวันออก (กลุ่ม อี–เอช). ทีมที่มาจากสมาคมเดียวกันจะไม่สามารถจับสลากอยู่ในกลุ่มเดียวกันได้.<section end=Draw />
รูปแบบการแข่งขัน.
<section begin=Format />
ในรอบแบ่งกลุ่ม, แต่ละกลุ่มจะลงเล่นในรูปแบบเหย้าและเยือนแบบพบกันหมด. ชนะเลิศและรองชนะเลิศของแต่ละกลุ่มจะได้ผ่านเข้าสู่ รอบ 16 ทีมสุดท้าย ของ รอบแพ้คัดออก.<section end=Format />
ตารางการแข่งขัน.
ตารางการแข่งขันของแต่ละนัดมีดังต่อไปนี้.
ผลกระทบของการแพร่ระบาด โควิด-19.
เนื่องจาก การระบาดทั่วโควิด-19 ในทวีปเอเชีย, รัฐบาลกลางออสเตรเลีย สั่งห้ามชาวต่างชาติที่เดินทางมาจากประเทศจีน, และ สหพันธ์ฟุตบอลออสเตรเลีย บอกกับ เอเอฟซี ไปว่าออสเตรเลียไม่สามารถจัดการแข่งขันในการเป็นเจ้าภาพพบกับทีมจากจีน. เอเอฟซี ได้จัดการประชุมฉุกเฉินเมื่อวันที่ 4 กุมภาพันธ์ ค.ศ. 2020 เพื่อกำหนดแผนสำหรับทัวร์นาเมนต์, รวมไปถึงแต่ไม่มีการจำกัดเพื่อปรับเปลี่ยนตารางการแข่งขันของแต่ละนัดในโซนตะวันออก. หลังจากการประชุม, เอเอฟซีได้ตัดสินใจเลื่อนแมตช์การแข่งขันที่เกี่ยวข้องกับสโมสรจีนจากสามแมตช์เดย์แรก ยกเว้น เชียงราย ยูไนเต็ด พบกับ เป่ย์จิง เอฟซี:
แต่ละนัดด้านล่างนี้เป็นการเลื่อนแข่งขันออกไปเป็นวันต่อมาระหว่างล่าช้าเดือนกุมภาพันธ์และเร็วสุดเดือนมีนาคม, ก่อนที่จะมีคำประกาศของเอเอฟซีเพื่อเลื่อนแมตช์ทั้งหมด:
สนามแข่งขันเป็นกลางหลังจากรีสตาร์ต.
เมื่อวันที่ 16 กรกฎาคม ค.ศ. 2020, เอเอฟซีได้ประกาศออกมาว่า กาตาร์ จะรับหน้าที่เป็นเจ้าภาพแต่ละแมตช์ในโซนตะวันตกทั้งหมดหลังจากรีสตาร์ท. เมื่อวันที่ 27 กรกฎาคม ค.ศ. 2020, เอเอฟซีได้ประกาศออกมาว่า มาเลเซีย จะรับหน้าที่เป็นเจ้าภาพแต่ละแมตช์ในโซนตะวันออกของกลุ่ม จี และ เอช หลังจากรีสตาร์ท. อย่างไรก็ตาม, เมื่อวันที่ 9 ตุลาคม ค.ศ. 2020, เอเอฟซีได้ประกาศออกมาว่า เป็นไปตามข้อตกลงกับ สมาคมฟุตบอลกาตาร์, แต่ละนัดโซนตะวันออกทั้งหมดหลังจากรีสตาร์ทจะลงเล่นในกาตาร์.
สนามแข่งขันเป็นกลางด้านล่างนี้ในกาตาร์ที่ถูกนำมาใช้:
หมายเหตุ.
<templatestyles src="Reflist/styles.css" />
พรรคคอมมิวนิสต์แห่งประเทศคีร์กีซสถาน

พรรคคอมมิวนิสต์แห่งประเทศคีร์กีซสถาน ("Kommunisticheskaya Partiya Kirgizstana") เป็นพรรคคอมมิวนิสต์ของประเทศคีร์กีซสถาน ก่อตั้งเมื่อวันที่ 21 สิงหาคม ค.ศ. 1999 โดยแยกออกจากพรรคของคอมมิวนิสต์แห่งประเทศคีร์กีซสถาน 
พรรคคอมมิวนิสต์แห่งประเทศคีร์กีซสถานไม่ได้มีส่วนร่วมในการเลือกตั้งเมื่อปี ค.ศ. 2000 แต่เผยแพร่ความคิดคอมมิวนิสต์ พรรคคอมมิวนิสต์แห่งประเทศคีร์กีซสถานเป็นพรรคการเมืองในเครือข่ายพรรคคอมนิวนิสต์โซเวียด โดยการนำของโอเลค เซนิน
รางวัลสมาคมผู้กำกับภาพยนตร์ไทย

รางวัลสมาคมผู้กำกับภาพยนตร์ไทย  เป็นรางวัลภาพยนตร์ประจำปี ที่จัดโดยสมาคมผู้กำกับภาพยนตร์ไทย เพื่อมอบรางวัลให้กับบุคคลที่สร้างผลงานภาพยนตร์ได้อย่างยอดเยี่ยม มีการตัดสินโดยใช้ระบบหนึ่งคนหนึ่งเสียง (One man, one vote) จากสมาชิกซึ่งเป็นผู้กำกับภาพยนตร์ทั้งหมด ผู้ที่ได้รับคะแนนสูงสุดจะได้รับรางวัลชนะเลิศ ส่วนผู้ที่ได้คะแนนรองลงมาจะได้รับใบประกาศเกียรติคุณ พิธีมอบรางวัลจัดขึ้นเป็นครั้งแรกใน พ.ศ. 2554 มีทั้งหมด 3 สาขา ได้แก่ ภาพยนตร์ยอดเยี่ยม ผู้กำกับภาพยนตร์ยอดเยี่ยม และรางวัลเชิดชูเกียรติผู้กำกับผู้มีคุณูปการต่อวงการภาพยนตร์ไทย ต่อมาในงานประกาศรางวัล ครั้งที่ 5 ใน พ.ศ. 2558 จึงมีการมอบรางวัลให้กับนักแสดงด้วย
รางวัล.
รางวัลในปัจจุบันมีทั้งหมด 12 สาขา ดังนี้
การต่อต้านลัทธิราชาธิปไตยในประเทศญี่ปุ่น

การต่อต้านลัทธิราชาธิปไตย ในประเทศญี่ปุ่น เป็นแรงผลักดันอันเล็กน้อยในช่วงคริสตศตวรรษที่ 20
ประวัติ.
ในปี ค.ศ. 1908 จดหมายกล่าวหาถูกเขียนโดยนักปฏิวัติญี่ปุ่น ซึ่งปฏิเสธความเป็นเทสิทธิ์ของจักรพรรดิ และถูกคุกคามในชีวิตของพวกเขา ในปี ค.ศ. 1910 โคโตะกุ ซูชูอิ และ 10 คน ได้เขียนถึงการลอบสังหารจักรพรรดิ ในปี ค.ศ. 1923 1925 และปี ค.ศ. 1932 จักรพรรดิโชวะ ได้รอดชีวิตจากการพยายามลอบสังหาร
ภายหลังสงครามโลกครั้งที่สองสิ้นสุดลง กลุ่มคอมมิวนิสต์ซึ่งเป็นศัตรูกับจักรพรรดิ ในนามพรรคคอมมิวนิสต์ญี่ปุ่น ได้เรียกร้องให้ยกเลิกระบบจักรพรรดิ ซึ่งต่อมาพรรคคอมมิวนิสต์ญี่ปุ่นได้บอยคอตพิธีเปิดประชุมสภาในปี ค.ศ. 1949 เพราะการมีจักรพรรดิโชวะ พรรคคอมมิวนิสต์ญี่ปุ่นได้ดำเนินการเป็นปฏิปักษ์กับจักรพรรดิ จนกระทั่งจักรพรรดิโชวะสวรรคต
ระหว่างที่จักรพรรดิได้เยือนเมืองโอตสึ ประเทศญี่ปุ่น ในปี ค.ศ. 1951และจังหวัดฮกไกโด ในปี ค.ศ. 1954 แผ่นป้ายคอมมิวนิสต์และใบปลิวปฏิปักษ์ครอบครัวจักรพรรดิได้ติดให้เห็นทั่วเมือง
ในปี ค.ศ. 1951 นักศึกษากว่าสามหมื่นคนในมหาวิทยาลัยเกียวโต ได้ประท้วงเพื่อต่อต้านจักรพรรดิโชวะ
ร่างรัฐธรรมนูญแห่งสาธารณรัฐประชาชนญี่ปุ่น

ร่างรัฐธรรมนูญแห่งสาธารณรัฐประชาชนญี่ปุ่น (; โรมาจิ: "Nihon Jinmin Kyōwakoku Kenpō Sōan") เป็นร่างการแก้ไขรัฐธรรมนูญของจักรวรรดิญี่ปุ่น เสนอโดยพรรคคอมมิวนิสต์ญี่ปุ่น เมื่อวันที่ 29 มิถุนายน ค.ศ. 1946 ร่างรัฐธรรมนูญฉบับดังกล่าวได้เผยแพร่ระหว่างการอภิปรายในรัฐสภาเกี่ยวกับรัฐธรรมนูญแห่งราชอาณาจักรญี่ปุ่น ภายหลังสิ้นสุดสงครามแปซิฟิก ลักษณะเฉพาะของร่างรัฐธรรมนูญแห่งสาธารณรัฐประชาชนญี่ปุ่นเป็นการยกเลิกระบบสถาบันจักรพรรดิญี่ปุ่น และนำระบบสาธารณรัฐนิยม และประชาธิปไตยรวมศูนย์มาใช้ และนำนโยบายสังคมนิยม ระบุในรัฐธรรมนูญ
ฟุตบอลเอเชียเยาวชนอายุไม่เกิน 23 ปี 2020 รอบชิงชนะเลิศ

ฟุตบอลเอเชียเยาวชนอายุไม่เกิน 23 ปี 2020 รอบชิงชนะเลิศ กำหนดแข่งขันในวันที่ 26 มกราคม ค.ศ. 2020 ที่ราชมังคลากีฬาสถาน ในกรุงเทพมหานคร ประเทศไทย เพื่อตัดสินหาทีมชนะเลิศของการแข่งขันฟุตบอลเอเชียเยาวชนอายุไม่เกิน 23 ปี 2020. แมตช์นี้เป็นการตัดสินโดย เกาหลีใต้ และ ซาอุดีอาระเบีย, ผู้ชนะของรอบรองชนะเลิศ.
เกาหลีใต้ชนะซาอุดีอาระเบียหลังต่อเวลาพิเศษและส่งผลให้พวกเขาคว้าโทรฟีแรกในการแข่งขัน.
การแข่งขัน.
รายละเอียด.
<section end=j1 />
<section begin=lineups />
ดูเพิ่ม.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
รางวัลสมาคมผู้กำกับภาพยนตร์ไทย ครั้งที่ 9

รางวัลสมาคมผู้กำกับภาพยนตร์ไทย ครั้งที่ 9 เป็นการประกาศผลรางวัลทางภาพยนตร์โดยสมาคมผู้กำกับภาพยนตร์ไทย ภายใต้แนวคิด "กล้าที่จะก้าว" พิธีมอบรางวัลจะมอบให้แก่บุคคลที่มีผลงานใน พ.ศ. 2561 งานถูกจัดขึ้นในวันที่ 4 เมษายน พ.ศ. 2562 ณ ห้องกมลทิพย์บอลรูม กรุงเทพมหานคร โดยแอปทรูไอดีเป็นเจ้าภาพถ่ายทอดสด มีพิธีกรในงานคือ คมกฤษ ตรีวิมล และสุรัตนารี ศรีวิกร ในงานประกาศผลรางวัลครั้งนี้ ได้มีการเพิ่มรางวัลใหม่อีกหนึ่งรางวัลคือ รางวัลบทภาพยนตร์ยอดเยี่ยม
"มะลิลา" ได้รับรางวัลมากที่สุดในงาน โดยกวาดรางวัลทุกสาขาที่เข้าชิงได้แก่ ภาพยนตร์ยอดเยี่ยม, บทภาพยนตร์ยอดเยี่ยม, ผู้กำกับภาพยนตร์ยอดเยี่ยม, นักแสดงนำชายยอดเยี่ยม และนักแสดงสมทบชายยอดเยี่ยม สำหรับภาพยนตร์เรื่อง "โฮมสเตย์" ถูกเสนอชื่อเข้าชิงมากถึง 7 สาขา แต่ได้รับรางวัลชนะเลิศเพียงหนึ่งสาขาเท่านั้นซึ่งก็คือ นักแสดงสมทบหญิงยอดเยี่ยม "น้อง.พี่.ที่รัก" ชนะหนึ่งรางวัลคือ นักแสดงนำหญิงยอดเยี่ยม
ผู้ชนะและผู้เข้าชิง.
ผู้เข้าชิงรางวัลสมาคมผู้กำกับภาพยนตร์ไทย ครั้งที่ 9 ถูกประกาศเมื่อวันที่ 21 มีนาคม พ.ศ. 2562 ผ่านแฟนเพจอย่างเป็นทางการของสมาคมผู้กำกับภาพยนตร์ไทย "โฮมสเตย์" ถูกเสนอชื่อเข้าชิงมากที่สุด 7 สาขา โดยมีกำหนดประกาศรายชื่อผู้ชนะในวันที่ 4 เมษายน พ.ศ. 2562
รางวัลสมาคมผู้กำกับภาพยนตร์ไทย ครั้งที่ 9 มีทั้งหมด 8 สาขา โดยมีรายชื่อผู้เข้าชิงในแต่ละสาขาดังต่อไปนี้
รางวัล.
ผู้ชนะจะอยู่ในลำดับแรก โดยเน้นเป็นตัวหนา และมีกริชคู่ (‡)
การเสนอชื่อของภาพยนตร์.
<templatestyles src="Col-float/styles.css" />
<templatestyles src="Col-float/styles.css" />
สัณหพจน์ สุขศรีเมือง

สัณหพจน์ สุขศรีเมือง (เกิด 20 กรกฎาคม พ.ศ. 2516) ชื่อเล่น ชัย อดีตสมาชิกสภาผู้แทนราษฎรจังหวัดนครศรีธรรมราช อดีตรองเลขาธิการพรรคพลังประชารัฐ
ประวัติ.
สัณหพจน์ เกิดเมื่อวันที่ 20 กุมภาพันธ์ พ.ศ. 2516 เป็นบุตรของนายประเสริฐ นางพร้อม สุขศรีเมือง สมรสกับ นางสาวพรีภาว์ เทียมไพศาล มีบุตร-ธิดา 3 คน สำเร็จการศึกษาจากสถาบันเทคโนโลยีราชมงคล วิทยาเขตเทคนิคกรุงเทพ เมื่อปี พ.ศ. 2537 ระดับปริญญาตรี วิศวกรรมศาสตรบัณฑิต สาขาเทคโนโลยีขนถ่ายวัสดุ จากมหาวิทยาลัยเทคโนโลยีพระจอมเกล้าพระนครเหนือ เมื่อปี พ.ศ. 2539 และระดับปริญญาโท ศิลปศาสตรมหาบัณฑิต สาชาวิชาการบริหารรัฐกิจและกฎหมาย มหาวิทยาลัยรามคำแหง เมื่อปี พ.ศ. 2550
การทำงาน.
สัณหพจน์เคยเป็นกรรมการผู้จัดการ บริษัท เอส.เอส.เบลท์ จำกัด รวมถึงเคยทำงานเป็นเลขาฯของนายสมคาด สืบตระกูล อดีตรองหัวหน้าพรรครวมใจไทยชาติพัฒนา นอกจากนี้ยังเคยเป็นอดีตที่ปรึกษากิตติมศักดิ์ของสภาทนายความ และเป็นอดีตที่ปรึกษาสภาทนายความจังหวัดมีนบุรี ในช่วง พ.ศ. 2551 ถึง พ.ศ. 2554
งานการเมือง.
สัณหพจน์เคยลงสมัครรับเลือกตั้งเป็นสมาชิกสภาผู้แทนราษฎรกรุงเทพมหานครในนามพรรครวมใจไทยชาติพัฒนา เขต 12 แต่ไม่ได้รับเลือกตั้ง โดยได้เพียง 447 คะแนน นอกจากนั้นยังเคยลงสมัครรับเลือกตั้งผู้ว่าราชการกรุงเทพมหานครในการเลือกตั้งในปี พ.ศ. 2556 สังกัดอิสระ แต่ไม่ได้รับการเลือกตั้ง ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคพลังประชารัฐ โดยสามารถเอาชนะวิทยา แก้วภราดัย อดีต สส. 8 สมัย จากพรรคประชาธิปัตย์ ไปได้
ต่อมาในการเลือกตั้ง พ.ศ. 2566 เขาลงสมัคร ส.ส. จังหวัดนครศรีธรรมราช เขต 3 (อำเภอปากพนัง และอำเภอหัวไทร) โดยสังกัดพรรคเดิม แต่ไม่ได้รับเลือกตั้ง
เมื่อวันที่ 19 กรกฎาคม พ.ศ. 2567 สัณหพจน์ ได้ลาออกจากสมาชิกพรรคพลังประชารัฐ โดยให้เหตุผลว่า "ขอพักผ่อนกับครอบครัว ไม่ใช่ย้ายไปสังกัดกับพรรคการเมืองใด"
สมาชิกสภาผู้แทนราษฎร.
สัณหพจน์ สุขศรีเมือง ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
อะกิ โนะ อะระชิ

อะกิ โนะ อะระชิ (秋の嵐, หมายถึง พายุในฤดูใบไม้ร่วง) เป็นองค์กรของประเทศญี่ปุ่น เพื่อการเกื้อหนุนในการยกเลิกระบบจักรพรรดิญี่ปุ่น ชื่อเต็มจององค์กรดังกล่าวคือ แปลว่า การต่อต้านระบบจักรพรรดิแห่งชาติ ก่อตั้งเมื่อปี ค.ศ. 1987 โดยนักศึกษาหัวรุนแรงในมหาวิทยาลัยวาเซดะ จังหวัดโตเกียว และนักดนตรีพังก์ตามถนน ซึ่งใช้ถนนในการกระจายข่าวสาร
ในปี ค.ศ. 1996 สมาชิกของกลุ่มอะกิ โนะ อะระชิได้ต่อต้านคดีของรัฐบาลโตเกียวมหานคร เรื่องการจับกุมที่ผิดกฎหมายและกองปืนใหญ่ของตำรวจโตเกียว เหตุการณ์ดังกล่าวเกิดขึ้นระหว่างการจัดชุมนุมของกลุ่มในปี ค.ศ. 1989 ภายหลังการเสียชีวิตของจักรพรรดิโชวะ
อากิระ คาไซ

อะคิระ คะไซ  เกิดเมื่อวันที่ 15 ตุลาคม ค.ศ. 1952 เป็นนักการเมืองจากประเทศญี่ปุ่น สังกัดพรรคคอมมิวนิสต์ญี่ปุ่น ตำแหน่งหัวหน้าฝ่ายนโยบายพรรค คะไซได้วิพากษ์วิจารณ์การแทรกแซงของสหรัฐอเมริกาในสงครามกลางเมืองซีเรีย โดยไม่มีการลงมติในคณะมนตรีความมั่นคงแห่งสหประชาชาติ คะไซได้สนับสนุนความสัมพันธ์ญี่ปุ่นและเกาหลีเหนือ ในประเทศเกี่ยวกับการพัฒนา คะไซได้ต่อต้านข้อตกลงความเป็นหุ้นส่วนทางเศรษฐกิจในภูมิภาคแปซิฟิก
ลีโอนาร์ด คลีฟเวอร์

ลีโอนาร์ด แฮร์รี่ คลีฟเวอร์ (เกิดเมื่อวันที่ 27 ตุลาคม ค.ศ. 1909 – เสียชีวิตเมื่อวันที่ 7 กรกฎาคม ค.ศ.1993) เป็นนักการเมืองจากสหราชอาณาจักร สังกัดพรรคอนุรักษนิยม และเป็นสมาชิกสภาผู้แทนราษฎรจากเมืองเบอร์มิงแฮม ยาร์ดลีย์ ตั้งแต่การเลือกตั้งเมื่อปี ค.ศ. 1959 ซึ่งสามารถเอาชนะพรรคแรงงาน จนกระทั่งการเลือกตั้งในปี ค.ศ. 1964 ก่อนที่ ไอออน อีแวนส์ เป็นสมาชิกสภาผู้แทนราษฎรเมืองเบอร์มิงแฮม ยาร์ดลีย์ต่อไป
เชดดาร์ชีส

เชดดาร์ชีส เป็นเนยแข็งธรรมชาติชนิดหนึ่งที่มีเนื้อค่อนข้างแข็ง มีสีขาวหม่นอกเหลือง (หรือมีสีส้มถ้าเติมสารให้สี เช่น อันนัตโต) บางครั้งมีรสชาติที่แหลมคม มีต้นกำเนิดมาจากเมืองเชดดาร์ ในซัมเมอร์เซต ประเทศอังกฤษ ปัจจุบันเชดดาร์ชีสมีผลิตทั่วไปในหลายประเทศทั่วโลก 
เชดดาร์เป็นเนยแข็งที่ได้รับความนิยมที่สุดในสหราชอาณาจักร คิดเป็นมูลค่า 51% ของตลาดชีสที่มูลค่า 1.9 พันล้านปอนด์ต่อปี ในขณะที่ในสหรัฐอเมริกา เชดดาร์เป็นชีสที่นิยมที่สุดอันดับสองรองจากมอซซาเรลลา มีการบริโภคเชดดาร์ชีส 10 ปอนด์ (ประมาณ 4.5 กิโลกรัม) ต่อคนต่อปี สหรัฐอเมริกาผลิตเชดดาร์ชีส 3,000,000,000 ปอนด์ (ประมาณ 1,360,777,110 กิโลกรัม) ในปี 2014 ในขณะที่สหราชอาณาจักรผลิตเชดดาร์ชีส 258,000 ปอนด์ (117,026 กิโลกรัม) ในปี 2008
ลักษณะ.
ลักษณะของเชดดาร์ชีสแบบซัมเมอร์เซตดั้งเดิมในอุดมคติได้ถูกระบุไว้โดยโจเซฟ ฮาร์ดิง (Joseph Harding) เมื่อปี 1864 ว่าเป็น “มีผิวที่ปิดและแน่น แต่มีลักษณะและคุณภาพที่อ่อนโยน มัน (เชดดาร์ชีส) เต็มไปด้วยความพร้อมที่จะละลายในปาก รสชาติแน่นและดี ใกล้เคียงรสชาติของเฮเซลนัท” ("close and firm in texture, yet mellow in character or quality; it is rich with a tendency to melt in the mouth, the flavour full and fine, approaching to that of a hazelnut".)
เชดดาร์แบบดั้งเดิมมีแนวโน้มที่จะมีรสชาติที่คมและจัด บ้างมีความ “earthy” เล็กน้อย โดย “ความคม” (sharpness) ของรสชาติเชดดาร์ชีสเกี่ยวข้องกับระดับของเปปไทด์รสขมในชีส รสขมที่ว่านี้มาจากอายุของเชดดาร์ชีสที่หมักมานาน ผิวของเชดดาร์จะแน่น ยกเว้นเชดดาร์ดั้งเดิมที่ทำในฟาร์มเฮาส์จะมีลักษณะเปราะเล็กน้อย ชีสที่หมักครบเวลา (mature) มากกว่า 6 เดือนควรมีชีสคริสตอลใหญ่ ๆ กระจายทั่วไปในเนื้อชีส ซึ่งเป็นสารพวกแคลเซียมแลกเตต
ฮานาโกะคุง วิญญาณติดที่

ฮานาโกะคุง วิญญาณติดที่ (; โรมาจิ: "Jibaku Shōnen Hanako-kun") เป็นซีรีส์หนังสือการ์ตูนของประเทศญี่ปุ่น เขียนเรื่องโดย ไอดะ อิโระ เริ่มตีพิมพ์ในนิตยสารสแควร์เอนิกซ์ จีแฟนตาซีรายเดือน ตั้งแต่ปี พ.ศ. 2557 และรวบรวมเล่ม (ทังโกบง) แล้ว จำนวน 12 เล่ม เมื่อวันที่ 9 มกราคม พ.ศ. 2563 ได้นำไปดัดแปลงเป็นอนิเมะโทรทัศน์โดยเลิร์ช (Lerche)
เนื้อเรื่อง.
โรงเรียนสถานศึกษาคาโมเมะ เป็นที่รู้จักกันในอาถรรพ์ทั้งเจ็ดที่มีชื่อเสียงและเหตุการณ์เหนือธรรมชาติ เป็นที่นิยมโดยข่าวลือนักศึกษา ยะชิโระ เนเนะ นักเรียนปีที่รักลึกลับที่ใฝ่หาแฟน ตัดสินใจที่จะเรียกสิ่งลี้ลับที่เจ็ด "คุณฮานาโกะประจำห้องน้ำ" เด็กผู้หญิงที่ตายในห้องน้ำนานมาแล้ว และสามารถให้ความปรารถนาในราคาที่เหมาะสม อย่างไรก็ตาม เมื่อเรียกผีฮานาโกะถูกเปิดเผยว่าเป็นเด็กผู้ชาย ด้วยการเปลี่ยนเหตุการณ์ เนเนะกลายเป็นผู้ช่วยของเขา และเรื่องราวตามการผจญภัยของพวกเขาในการบำรุงรักษาสมดุลระหว่างโลกแห่งวิญญาณและโลกแห่งมนุษย์ เช่นเดียวกับการค้นพบของเธอของความลับมากมายหมุนไปรอบ ๆ ที่ฮานาโกะ
รูปแบบต่างๆ.
อนิเมะ.
มีการประกาศการ์ตูนเรื่องนี้ดัดแปลงเป็นอนิเมะโทรทัศน์ในเดือนเมษายน ดำเนินการโดยนิตยสารจีแฟนตาซีในวันที่ 18 มีนาคม พ.ศ. 2562 หนังสือการ์ตูนเรื่องนี้ถูกดัดแปลงเป็นอนิเมะโดยเลิร์ช (Lerche) และกำกับโดย อันโด มาซะโอะมิ กับจัดองค์ประกอบโดย นาคานิชิ ยะสุฮิโระ และออกแบบตัวละครโดย อิโต มายุกะ เขียนบทเพลงโดย ทาคากิ ฮิโระชิ ออกอากาศแบบรอบปฐมทัศน์เมื่อวันที่ 9 มกราคม พ.ศ. 2563 ในช่องทีบีเอส, สถานีโทรทัศน์ซัน, ซีบีเอส และบีเอส-ทีบีเอส วงชิบาคุโชเน็นดำเนินการเพลงเปิดอนิเมะเรื่องนี้ชื่อว่า "No.7" ในขณะที่ คิโต อาคาริ ดำเนินการเพลงจบอนิเมะเรื่องนี้ชื่อว่า "Tiny Light." การ์ตูนเรื่องนี้ ออกอากาศได้ประมาณ 12 ตอน ฟุนิเมชั่น (Funimation) ได้ใบรับอนุญาตถือสิทธิ์ของอนิเมะสำหรับ Simuldub
บรี

บรี อาจหมายถึง
bree.
อื่น ๆ.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เจ้าจอมแก้ว ในรัชกาลที่ 5

เจ้าจอมแก้ว เป็นบาทบริจาริกาในพระบาทสมเด็จพระจุลจอมเกล้าเจ้าอยู่หัว เกิดที่จังหวัดเพชรบุรี เป็นธิดาของเจ้าพระยาสุรพันธ์พิสุทธิ์ (เทศ บุนนาค) สมุหเทศาภิบาลมณฑลราชบุรี ที่เกิดแต่หม่อมพวง สุรพันธ์พิสุทธิ์ (ธิดาพระยาสมุทสงคราม โนรี วงศาโรจน์) ต่อมาได้เข้ามาพำนักในพระราชวังดุสิตกับเจ้าจอมเอิบ ในรัชกาลที่ 5 ผู้เป็นพี่สาวต่างมารดา หนึ่งในเจ้าจอมก๊กออ และได้เข้าถวายตัวต่อรัชกาลที่ 5
ภายหลังจากพระบาทสมเด็จพระจุลจอมเกล้าเจ้าอยู่หัวเสด็จสวรรคตเมื่อวันที่ 23 ตุลาคม พ.ศ. 2453 เจ้าจอมแก้วจึงได้ย้ายออกมาพำนักอยู่นอกพระราชวังดุสิต กระทั่งถึงแก่อนิจกรรม
นักอุตุนิยมวิทยา

นักอุตุนิยมวิทยา  คือ นักวิทยาศาสตร์ผู้ทำการศึกษา ค้นคว้า วิจัย ลม ฟ้า อากาศ รวมถึงปรากฏกาณ์ทางธรรมชาติต่างๆภายในโลก ถึงระดับชั้นบรรยากาศของโลก โดยอาศัยการวิเคราะห์ คำนวณข้อมูลอุตุนิยมวิทยาชนิดต่างๆ แบบจำลองทางคณิตศาสตร์แบบต่างๆ องค์ความรู้ทางฟิสิกส์ แผนที่อากาศประเภทต่างๆ ภาพถ่ายจากดาวเทียมอุตุนิยมวิทยาและดาวเทียมสำรวจทรัพยากรทางธรรมชาติ ภาพหรือข้อมูลการตรวจฝนด้วยเรดาร์ตรวจอากาศ รังสีดวงอาทิตย์ ปริมาณโอโซนในชั้นบรรยากาศ มลภาวะในอากาศ การตกสะสมของกรดในน้ำฝน การสั่นสะเทือนพื้นภพ การหาจุดศูนย์กลางของแผ่นดินไหว เพื่อพยากรณ์และคาดการณ์สภาพอากาศและภัยพิบัติทางธรรมชาติที่จะเกิดขึ้นและหาทางป้องกันภัยธรรมชาติที่จะเกิดขึ้นกับมนุษย์
การศึกษาสิ่งเหล่านี้เพื่อนำไปใช้ประโยชน์ให้กับมนุษย์ โดยบทบาทของนักอุตุนิยมวิทยา อาทิ เช่น การพยากรณ์อากาศเพื่อการเกษตร การพยากรณ์อากาศเพื่อการบิน การวัดระดับรังสีอัลตร้าไวโอเลตเพื่อความปลอดภัยของมนุษย์ พยากรณ์อากาศทางทะเล เพื่อการเดินประมง การคำนวณขนาดแผ่นดินไหวและออกประกาศเตือนภัยให้กับมนุษย์ การคำนวณทิศทางและระดับความรุนแรงลมเพื่อประกาศเตือนภัยให้กับมนุษย์ ออกประกาศแจ้งเตือนภัยพิบัติที่จะเกิดขึ้นกับมนุษย์ เช่น แผ่นดินไหว อุทกภัย วาตภัย และภัยจากอากาศทุกชนิด
เจ้าจอมละม้าย ในรัชกาลที่ 5

เจ้าจอมละม้าย ในรัชกาลที่ 5 (พ.ศ. 2399 - 19 มีนาคม 2476) เป็นบาทบริจาริกาในพระบาทสมเด็จพระจุลจอมเกล้าเจ้าอยู่หัว เป็นธิดาของพระยาอนุชิตชาญไชย (พึ่ง สุวรรณทัต) ที่เกิดแต่คุณหญิงเกษร ต่อมาได้เข้าถวายตัวต่อรัชกาลที่ 5
ประวัติ.
เจ้าจอมละม้าย เป็นธิดาของพระยาอนุชิตชาญไชย (พึ่ง สุวรรณทัต) ที่เกิดแต่คุณหญิงเกษร มีพี่สาวอีกคนชื่อเจ้าจอมจำเริญ ในรัชกาลที่ 5 ท่านทั้งสองเป็นธิดาของพระยาอนุชิตชาญชัย(พึ่ง สุวรรณทัต) จางวางกรมพระตำรวจขวา มารดาชื่อคุณหญิงเกษร เป็นธิดาพระยาสุนทรบุรีศรีพิชัยสงคราม (เสือ) ต้นสกุล สุนทรศารทูล คุณจอมละม้ายมีพี่น้องร่วมบิดามารดา ๔ ท่านคือเจ้าจอมจำเริญ เจ้าจอมละม้าย พระยาธรรมศาสตร์นาถประนัย(จุ้ย สุวรรณทัต) และคุณหญิงเชย ภรรยาพระยาอนุชิตชาญชัย (สาย สิงหเสนี)
มีประวัติแค่นี้ ไม่มีประวัติเมื่อท่านไปอยู่ในวัง
เจ้าจอมละม้าย ถือเป็นครูสอนนาฏศิลป์ที่มีฝีมือท่านหนึ่ง ท่านได้รับการถ่ายทอดจากละครหลวงสายรัชกาลที่ ๒ เรื่องอิเหนา และเป็นละครหลวงในสมัยรัชกาลที่ ๔ ในช่วงพ.ศ. ๒๔๒๕ เจ้าจอมละม้ายได้เป็นครูละครซ้อมเรื่องอิเหนาให้กับเจ้านายต่าง ๆ ไว้สำหรับการแสดงสมโภชเฉลิมพระที่นั่งจักรีมหาปราสาท การระบำกิ่งไม้เงินไม้ทองหน้าม่านเป็นการแสดงรูปแบบใหม่ที่ถือกำเนิดขึ้นในสมัยรัชกาลที่ ๔ ซึ่งเจ้าจอมละม้ายท่านได้มีท่วงท่าการรำกิ่งไม้เงินกิ่งไม้ทองได้งามเลิศ และยังจัดท่ารำฝรั่งคู่ได้อย่างงดงาม จนการรำเป็นท่าแบบฉบับของเจ้าจอมละม้ายไปในที่สุดคือ ท่ารำฉุยฉายนางถือกิ่งไม้เงินทอง (สองนางเนื้อเหลือง) ไปในที่สุด
เมื่อละครฝ่ายวังสวนกุหลาบเริ่มมีการหัดนางในมีการคัดสรรครูละครหลวงมาต่อท่ารำให้กับละครวังสวนกุหลาบด้วย ซึ่งสมเด็จเจ้าฟ้าฯ กรมหลวงนครราชสีมาท่านก็โปรดให้เรียกเจ้าจอมละม้ายเข้ามาสอน เนื่องจากเป็นละครที่ได้รับท่วงท่าสมัยรัชกาลที่ ๒ โดยลูกศิษย์ที่สอนคือ ครูเฉลย ศุขวณิชย์ (ตัวพระ)
ภายหลังจากพระบาทสมเด็จพระจุลจอมเกล้าเจ้าอยู่หัวเสด็จสวรรคตเมื่อวันที่ 23 ตุลาคม พ.ศ. 2453 เจ้าจอมละม้ายจึงได้ย้ายออกมาพำนักอยู่นอกพระราชวังดุสิต กระทั่งถึงแก่อนิจกรรมด้วยโรคชราเมื่อวันที่ 19 มีนาคม 2476 อายุ 77 ปี
พู่จอมพล

พู่จอมพล (ชื่อวิทยาศาสตร์: "Calliandra haematocephala") เป็นพืชในวงศ์ย่อยสีเสียด มีถิ่นกำเนิดในเขตร้อนและกึ่งเขตร้อนของทวีปอเมริกา ลักษณะเป็นไม้ยืนต้นหรือไม้พุ่มไม่ผลัดใบ สูง 1–5 เมตร เปลือกต้นสีน้ำตาลเข้ม มีรอยด่างเป็นวงสีเทาขาว ใบเป็นใบประกอบแบบขนนก 2 ชั้นปลายคู่ เรียงสลับ ใบย่อยมี 5–10 คู่ รูปขอบขนาน ปลายใบมน โคนใบเบี้ยว ขอบใบเรียบ ดอกออกเป็นช่อกระจุกที่ซอกใบใกล้ปลายกิ่ง มักบานพร้อมกันทั้งช่อ มีขนาด 4–7 เซนติเมตร กลีบเลี้ยงรูปถ้วย กลีบดอกสีขาว แดงหรือชมพู โคนก้านสีขาวเชื่อมติดกันเป็นหลอด ปลายแยกเป็นเส้นเล็กยาวสีขาวหรือสีชมพู ปลายแยกเป็น 5 แฉก มีเกสรตัวผู้จำนวนมาก รังไข่มีก้านสั้น ๆ ก้านเกสรเพศเมียยาวเท่า ๆ เกสรตัวผู้ ออกดอกตลอดปี ผลเป็นฝักแบนแห้ง ยาวได้ถึง 10 เซนติเมตร เมื่อแก่จะแตกภายในมีเมล็ดสีน้ำตาล 4–8 เมล็ด
พู่จอมพลนิยมปลูกเป็นไม้ประดับ โดยปลูกในดินร่วนปนทราย ต้องการแสงแดดทั้งวันและน้ำปานกลาง ขยายพันธฺุ์ด้วยการเพาะเมล็ดหรือปักชำกิ่ง มีการศึกษาพบว่าใบพู่จอมพลมีฤทธิ์สมานแผลและต้านอนุมูลอิสระ และดอกพู่จอมพลมีฤทธิ์ต้านหนอนพยาธิ
นุต รำดวล

นุต รำดวล เกิดเมื่อวันที่ 25 ธันวาคม ค.ศ. 1946 เป็นนักการเมืองจากประเทศกัมพูชา สังกัดพรรคสมรังสี ซึ่งเป็นผู้แทนราษฎรจากจังหวัดกำปงสปือ ในรัฐสภากัมพูชา ตั้งแต่ปี ค.ศ. 2003 จนถึงวันที่ 16 พฤศจิกายน ค.ศ. 2017 นอกจากนี้ยังเป็นสมาชิกวุฒิสภาตั้งแต่วันที่ 24 มีนาคม ค.ศ. 2012 จนถึงวันที่ 9 เมษายน ค.ศ. 2013
สาย ซัม อัล

สาย ซัม อัล (สาย สำอาล; เกิดเมื่อวันที่ 15 พฤษภาคม ค.ศ. 1980) เป็นนักการเมืองจากประเทศกัมพูชาที่ดำรงตำแหน่งรัฐมนตรีว่าการกระทรวงการจัดการที่ดินตั้งแต่ ค.ศ. 2023 และเคยเป็นรัฐมนตรีว่าการกระทรวงสิ่งแวดล้อม ใน ค.ศ. 2013 ถึง 2023 เขาเป็นบุตรของสาย ฌุม อดีตประธานพฤฒสภาและรองประธานพรรคประชาชนกัมพูชา
บรี (เนยแข็ง)

บรี ([bʁi]) เป็นเนยแข็งชนิดนุ่มที่ทำจากนมวัว ตั้งชื่อตามถิ่นกำเนิดในภูมิภาคบรี ในประเทศฝรั่งเศส (พื้นที่โดยหยาบตรงกับพื้นที่จังหวัดแซเนมาร์นในปัจจุบัน) ลักษณะของบรีคือเนื้อชีสมีสีอ่อน และมีรอยสีออกไปทางสีเทาภายใต้เปลือกชีส (Rind) ซึ่งเป็นราสีขาว (white mould) โดยทั่วไปแล้วผู้คนทานส่วนเปลือก (Rind) ของบรีด้วย ซึ่งรสชาติของเปลือกขึ้นอยู่กับวัตถุดิบที่ใช้และสภาพแวดล้อมในการผลิตชีส บรีเหมือนกับชีส Camembert ซึ่งมาจากอีกภูมิภาคหนึ่งของฝรั่งเศส
การผลิต.
การผลิตบรีนั้นอาจเริ่มมาจากนมวัวที่สกิม (skim) บางส่วนหรือทั้งหมด ส่วนเคิร์ดนั้นได้มาจากการเติมเรนเนิท (rennet) ลงไปในนมดิบและอุ่นในอุณหภูมิสูงสุด 37°C จากนั้นจึงนำชีสที่ได้มาหล่อลงพิมพ์ บางครั้งโดยใช้ทัพพีมีรูแบบดั้งเดิมที่เรียกว่า “แปล อา บรี” (pelle à brie) พิมพ์ขนาด 20 เซนติเมตรจะเต็มไปด้วยชั้นของชีสบาง ๆ หลายชั้น และมีการระบายน้ำออกเป็นเวลาประมาณ 18 ชั่วโมง จากนั้นเมื่อนำชีสออกจากพิมพ์แล้ว จึงนำชีสโรยด้วยเกลือ แล้วปลูกรา (inoculate) หัวเชื้อชีส (cheese culture) เช่น "Penicillium candidum", "Penicillium camemberti" หรือ "Brevibacterium linens" แล้วจึงนำไปบ่มในสภาพแวดล้อมควบคุมเป็นเวลา 4-5 สัปดาห์เป็นอย่างต่ำ
หากชีสถูกบ่มจนเลยเวลาบ่ม (mature) คือหลายเดือนจนถึงหนึ่งปี รสชาติของชีสจะเข้มขึ้น ส่วนปาเต๊ะ (pâte) นั้นจะแห้งและมีเข้มขึ้น ส่วนเปลือกจะสีเข้มขึ้นและเปราะขึ้น บรีแบบนี้จะเรียกว่า “บรีนัวร์” (Brie Noir) เป็นภาษาฝรั่งเศสแปลว่าบรีสีดำ ในภูมิภาค Île-de-France ซึ่งผลิตบรี ผู้คนนิยมนำบรีแช่ในกาเฟโอแล (café au lait) รับประทานเป็นอาหารมื้อเช้า
บรีที่สุกเกิน (บ่มไว้นานเกิน) จะมีปริมาณแอมโมเนียมากเกินอย่างไม่น่าอภิรมย์ ซึ่งเกิดจากจุลินทรีย์เดียวกันกับที่ใช้ในการบ่ม
การเสิร์ฟ.
บรีมักวางขายทั้งเป็นวีล (wheel) หรือเป็นวีลตัด (wheel segment) ขอบสีขาวด้านนอกของชีสนั้นสามารถรับประทานได้ ส่วนมากผู้คนรับประทานบรีทั้งชิ้น ถ้าบรีมีลักษณะคือด้านนอกแน่นและด้านในหยุ่นเล็กน้อย แสดงว่าบรีสามารถเสิร์ฟได้ บรีที่ยังไม่สุก (บ่มไม่นานพอ) จะมีเนื้อที่แข็ง ส่วนบรีที่สุกเกิน (บ่มไว้นานกว่า) จะมีเนื้อที่เหมือนครีมถึงเกือบเหลว บรีนั้นเสิร์ฟทั้งแบบนำไปละลาย อบ ในจานเซรามิกปิดฝา ท็อปด้านบนด้วยถั่วหรือผลไม้
ข้อมติคณะมนตรีความมั่นคงแห่งสหประชาชาติที่ 432

ข้อมติคณะมนตรีความมั่นคงแห่งสหประชาชาติ 432 ได้รับข้อมติเป็นเอกฉันท์ เมื่อวันที่ 27 กรกฎาคม ค.ศ. 1978 ภายหลังก่อนหน้านี้ได้รับการยืนยันในข้อมติคณะมนตรี 385 เมื่อปี ค.ศ. 1976 ซึ่งคณะมนตรีได้เคารพบูรณภาพแห่งดินแดนประเทศนามิเบีย โดยประเทศแอฟริกาใต้ และเรียกร้องบูรณาการอย่างเต็มรูปแบบให้วัลวิส เบย์กลับมาอยู่ในประเทศนามิเบีย ซึ่งเมืองดังกล่าวปกครองโดยตรงกับประเทศแอฟริกาใต้
ข้อมติคณะมนตรีความมั่นคงแห่งสหประชาชาติที่ 112

ข้อมติคณะมนตรีความมั่นคงแห่งสหประชาชาติที่ 112 ได้ถูกรับเมื่อวันที่ 6 กุมภาพันธ์ ค.ศ. 1956 ภายหลังตรวจสอบใบสมัครเข้าเป็นสมาชิกสหประชาชาติของประเทศซูดาน ซึ่งสมัชชาใหญ่แห่งสหประชาชาติได้แนะนำประเทศซูดาน ซึ่งมติเป็นเอกฉันท์
เจดี แม็กโดนาจ์

จอร์แดน เดฟลิน (Jordan Devlin; 15 ค.ศ. 1990(1990--)) เป็นนักมวยปล้ำอาชีพชาวไอริสที่เซ็นสัญญากับ WWE ภายใต้ชื่อ เจดี แม็กโดนาจ์ (JD McDonagh) ก่อนหน้านี้เขาเคยปล้ำใน NXT UK ซึ่งเป็นแชมป์ NXT Cruiserweight ครั้งเดียวและยาวนานที่สุด ความสำเร็จอื่นๆ ของเขา ได้แก่ แชมป์โลก OTT 2 สมัย และแชมป์แท็กทีม PROGRESS 1 สมัย เขายังเป็นที่รู้จักจากการปล้ำในญี่ปุ่นกับสมาคม Pro Wrestling Zero1 ภายใต้ชื่อ แฟรงก์ เดวิด (Frank David) และเป็นแชมป์แท็กทีม Zero1 International รุ่นไลต์เวต 1 สมัย
เนยแข็งเคาดา

เนยแข็งเคาดา  เป็นเนยแข็งที่ผลิตจากนมวัว ลักษณะมีสีอ่อนหรือเหลือง มีต้นกำเนิดจากประเทศเนเธอร์แลนด์ เคาดาเป็นหนึ่งในชนิดของเนยแข็งที่ได้รับความนิยมสูงทั่วโลก ในปัจจุบันคำว่า "เคาดา" โดยทั่วไปนั้นใช้เรียกเนยแข็งชนิดอื่น ๆ อีกหลายชนิดที่คล้ายกันที่ผลิตโดยใช้กรรมวิธีดัตช์ดั้งเดิม
ข้อมูลจากหลายแหล่งเสนอว่าคำว่า "เคาดา" หมายถึงวิธีการผลิตเนยแข็งทั่วไปมากกว่าที่จะหมายถึงชนิดหนึ่งของเนยแข็ง ส่วนหนี่งด้วยรสชาติของเคาดานั้นสามารถเปลี่ยนแปลงและมีความแตกต่างกันมากขึ้นอยู่กับระยะเวลาที่ใช้บ่มเนยแข็ง เคาดาอายุน้อย (รวมถึงเคาดาที่ผลิตจากโรงงานอุตสาหกรรม) มีรสชาติที่ "เหมือนถั่ว มีรสเหลว ๆ จาง ๆ แต่จืดมาก มาก มาก" ("lightly fudgy with nuts, but very, very, very mild") ส่วนเคาดาฟาร์มเฮ้าส์ที่หมักถึงอายุ (mature) มีรสชาติที่ "เข้มข้นออกผลไม้ น่ารัก" ("lovely fruity tang") โดยมี "รสปิดท้ายที่หวาน" ("sweet finish") และอาจมีรสที่ "เกือบเหมือนบัตเตอร์สก็อตช์" ("an almost butterscotch flavour") ถ้าหมักถึงสองปี
ยิ่งหมักเนยแข็งเคาดาเป็นเวลานาน ลักษณะของเนยแข็งจะยิ่งเพิ่มรสหวานแบบคาราเมล และมีความกรุบกรอบเล็ก ๆ จากชีสคริสตัลซึ่งพบมากในเนยแข็งที่บ่มไว้เป็นเวลานาน ในประเทศเนเธอร์แลนด์ เคาดาหั่นเต๋านิยมทานเป็นอาหารกินเล่นคุ่กับดัตช์มัสตาร์ด เคาดาอายุมาก ๆ บางครั้งทานคูกับน้ำตาลหรือแอปเปิลไซรัป ส่วนเคาดาที่อายุเยอะมาก ๆ นิยมทานคู่กับเบียร์แรง ๆ หรือกับพอร์ตไวน์
เนยแข็งเอ็มเมินทาล

เนยแข็งเอ็มเมินทาล  หรือ เอ็มเมินทาเลอร์  หรือมักถูกเรียกเหมารวมเป็นสวิสชีส เป็นเนยแข็งสวิสที่มีลักษณะแข็งปานกลางถึงแข็งและมีสีเหลือง มีถิ่นกำเนิดในพื้นที่แถบหุบเขาเอ็มเมินทาลในรัฐแบร์น ประเทศสวิตเซอร์แลนด์ เอ็มเมินทาลมีรสออกเค็มแต่ไม่เค็มจัด
การผลิต.
เอ็มเมินทาลผลิตโดยใช้แบคทีเรีย 3 ชนิด คือ "Streptococcus thermophilus", "Lactobacillus helveticus" และ "Propionibacterium freudenreichii" ในอดีตรูในเนยแข็งเป็นสัญลักษณ์บ่งบอกถึงความไม่สมบูรณ์แบบ และผู้ผลิตก็พยายามที่จะหลีกเลี่ยงไม่ให้เกิดรูจนกระทั่งสมัยใหม่ เอ็มเมินทาลใช้ในอาหารหลายจาน โดยเฉพาะอย่างยิ่งในการทำกราแต็งและฟงดูว์ซึ่งใช้เอ็มเมินทาลผสมกับกรุยแยร์
สโมสรฟุตบอลการท่าเรือ ในฤดูกาล 2563–2564

ฤดูกาล 2563–2564 เป็นฤดูกาลที่ 24 ของการท่าเรือ ในลีกสูงสุดของไทย และเป็นฤดูกาลที่ 22 ของทีมในไทยลีก
นี่คือการเปลี่ยนชื่อของสโมสรฟุตบอลการท่าเรือ
การแข่งขันอย่างไม่เป็นทางการ.
ลีโอ ปรี-ซีซัน คัพ 2020.
      ชนะ
      เสมอ
      แพ้
กระชับมิตรกลางฤดูกาล.
      ชนะ
      เสมอ
      แพ้
เอเอฟซีแชมเปียนส์ลีก.
รอบคัดเลือกเพลย์ออฟ.
      ชนะ
      เสมอ
      แพ้
ไทยเอฟเอคัพ.
      ชนะ
      เสมอ
      แพ้
ไทยลีกคัพ.
      ชนะ
      เสมอ
      แพ้
 "ณ วันที่ 28 มีนาคม พ.ศ. 2564"
บลูชีส

บลูชีส เป็นรูปแบบหนึ่งในการจำแนกชนิดของเนยแข็งโดยทั่วไป โดยบลูชีสมีลักษณะเด่นสำคัญคือมีการเจริญเติบโตของรา "เพนนิซิเลียม" ซึ่งเติมเข้าไปเพื่อให้เกิดรอยด่างและรอยเส้นสีน้ำเงินของรา บลูชีสจึงมีกลิ่นที่เป็นเอกลักษณ์ บลูชีสบางชนิดมีการปลูกสปอร์ในนมก่อนที่นมจะตกตะกอนเป็นหัวเชื้อเคิร์ดที่เป็นสารตั้งต้นในการผลิตเนยแข็ง ส่วนบลูชีสชนิดที่เหลือผสมสปอร์ลงไปหลังเป็นเคิร์ดแล้ว บลูชีสโดยทั่วไปบ่มในสภาพแวดล้อมที่ควบคุมอุณหภูมิเช่น ถ้ำ การรับประทานบลูชีสนั้นมีทั้งทานเปล่า ๆ นำไปปาด ป่น หรือละลายลงบนอาหารชนิดอื่น ๆ 
รสชาติที่เป็นเอกลักษณ์ของบลูชีสออกไปทางรสที่แหลมและเค็ม ส่วนกลิ่นของบลูชีสนั้นมาจากทั้งราเพนนิซิเลียมและชนิดของแบคทีเรียที่เจริญเติบโตบนชีส เช่น แบคทีเรีย "Brevibacterium linens" เป็นต้นเหตุของกลิ่นในบลูชีสส่วนใหญ่ เช่นเดียวกันกับกลิ่นเท้าและกลิ่นในส่วนอื่น ๆ ของร่างกายมนุษย์ บางคนยังกล่าวว่าบลูชีสนั้นมีกลิ่นคล้ายกับอ้วก
ร็อกฟอร์

ร็อกฟอร์ ([ʁɔkfɔʁ]) หรือ รอกอฟอร์ต  เป็นเนยแข็งที่ผลิตจากนมแกะ จากทางตอนใต้ของประเทศฝรั่งเศส ร็อกฟอร์เป็นหนึ่งในบลูชีสที่เป็นที่รู้จักมากที่สุดในโลก เช่นเดียวกับกอร์กอนโซลา, เบลอโดแวร์ญ, ดานาบลู และสติลเทิน ถึงแม้ว่าชีสแบบที่เหมือนกันนี้สามารถผลิตที่ใดก็ได้บนโลก แต่กฎหมายของสหภาพยุโรป บังคับให้ชีสที่บ่มภายในหมู่ถ้ำธรรมชาติกงบาลู (Combalou) ในเมืองร็อกฟอร์-ซูร์-ซูลซงเท่านั้นถึงจะสามารถเรียกว่าเป็นชีสร็อกฟอร์ได้ เนื่องด้วยว่าร็อกฟอร์เป็นสิ่งบ่งชี้ทางภูมิศาสตร์ หรืออยู่ภายใต้สถานะ protected designation of origin
ร็อกฟอร์มีสีขาว รสจัดจ้าน เปราะ และค่อนข้างชื้น มีราน้ำเงินขึ้นเป็นลายเฉพาะ มีกลิ่นที่เป็นเอกลักษณ์และรสชาติที่โดดเด่นของกรดบิวทีริก ส่วนราน้ำเงินนั้นให้รสชาติจัดจ้านที่คม (sharp tang) ร็อกฟอร์เป็นชีสไม่มีเปลือก (rind) ส่วนด้านนอกของร็อกฟอร์นั้นทานได้และมีรสค่อนข้างเค็ม วีล (wheel) หนึ่งของร็อกฟอร์หนักประมาณ 2.5-3 กิโลกรัม หนาประมาณ 10 เซนติเมตร ในการผลิตร็อกฟอร์ 1 กิโลกรัมต้องใช้นม 4.5 ลิตร ร็อกฟอร์ถือว่าเป็น "ราชาแห่งเนยแข็ง" ในฝรั่งเศส
เชิงสุขภาพ.
ผลการศึกษาเมื่อ ค.ศ. 2012 ระบุว่าร็อกฟอร์มีสารประกอบที่จำพวกต้านอาการอักเสบ (anti-imflammatory) ผลสการศึกษาเมื่อ ค.ศ. 2013 พบว่าโปรตีนในร็อกฟอร์ขัดขวางการกระจายตัวของเชื้อโรคคลาไมเดีย และการเคลื่อนตัวของเซลล์เม็ดเลือดขาวจำพวก LPS (ลิโปโพลีแซคคาไรด์)
เฟตา

เฟตา ("féta", "สไลซ์") เป็นลิ่มน้ำนมชนิดแช่น้ำเกลือสีขาว ผลิตในประเทศกรีซ โดยใช้นมแกะ หรือนมผสมจากแกะและแพะ เฟตานิยมรับประทานเปล่า ๆ หรือเป็นส่วนผสมในสลัด (เช่นในสลัดกรีก) และในขนมอบ เฟตายังถูกใช้ในการประกอบอาหารหลายจานหรือแม้แต่ทานเปล่า ๆ โดยโรยออรีกาโนและน้ำมันมะกอก
ในปี ค.ศ. 2002 เฟตามีสถานะเป็นผลิตภัณฑ์ที่ได้รับความคุ้มครองสิ่งบ่งชี้แหล่งกำเนิดของสหภาพยุโรป ในกฎหมายยุโรประบุไว้ว่าเฉพาะเนยแข็งที่ผลิตด้วยกรรมวิธีดั้งเดิมในพื้นที่บางส่วนของประเทศกรีซเท่านั้น โดยใช้นมแกะหรือสามารถผสมนมแพะได้ไม่เกินร้อยละ 30 สามารถเรียกว่าเฟตาชีสได้ อย่างไรก็ตามชีสแช่น้ำเกลืออื่น ๆ ที่มีสีขาว (เรียกทั่วไปว่า “ไวต์ชีส” white cheese ในหลายภาษา) ผลิตด้วยกรรมวิธีดั้งเดิมในแถบเมดิเตอร์เรเนียนตะวันออก และรอบ ๆ ทะเลดำ หรือแม้แต่ที่ผลิตทั่วไป ซึ่งอาจมีนมวัวผสมหรือทำมาจากนมวัวทั้งหมด ก็เรียกว่าเป็นเฟตาชีสเหมือนกัน
อะกวิซ

อะกวิซ ("สนธยา") หรือ ฮินเทอร์แลนด์  เป็นภาพยนตร์นัวร์ ชุดสืบเนื่องแนวชีวิตและสืบสวนจากประเทศเวลส์ ออกอากาศครั้งแรกเป็นภาษาเวลส์ทางช่องเอ็สเพ็ดวาเร็ก ตัวละครหลักคือสารวัตรใหญ่สืบสวน ทอม มาไทอัส ซึ่งรับบทโดยริชาร์ด แฮร์ริงตัน เอ็สเพ็ดวาเร็กประกาศว่าจะสร้างภาพยนตร์ชุดที่ 2 เมื่อวันที่ 27 พฤศจิกายน พ.ศ. 2556 ต่อมาภาพยนตร์ฉบับภาษาอังกฤษซึ่งมีบทสนทนาสั้น ๆ เป็นภาษาเวลส์ได้ออกอากาศทางช่องบีบีซี วัน เวลส์ ในขณะที่ออกอากาศทางบีบีซีใน พ.ศ. 2557 นั้น "อะกวิซ" กลายเป็นภาพยนตร์ชีวิตทางโทรทัศน์เรื่องแรกของบีบีซีที่มีบทสนทนาทั้งภาษาอังกฤษและภาษาเวลส์ ภาพยนตร์ชุดที่สามเริ่มถ่ายทำในเดือนมกราคม พ.ศ. 2559 และออกอากาศครั้งแรกทางเอ็สเพ็ดวาเร็กเมื่อวันที่ 30 ตุลาคม ปีเดียวกัน
"อะกวิซ" มีฉากท้องเรื่องอยู่ที่เมืองอาเบรัสทวิธในเวลส์ ภาพยนตร์ทั้งสามชุดได้รับการถ่ายทำทั้งในและรอบเมืองนี้ และบ่อยครั้งในพื้นที่ชนบท แต่ละฉากได้รับการถ่ายทำสองครั้งเป็นภาษาเวลส์และภาษาอังกฤษ ยกเว้นบางฉากในฉบับภาษาอังกฤษที่ใช้ภาษาเวลส์พร้อมคำบรรยายภาษาอังกฤษ
สโมสรฟุตบอลบุรีรัมย์ ยูไนเต็ด ในฤดูกาล 2563–2564

การแข่งขันฟุตบอลของสโมสรฟุตบอลบุรีรัมย์ ยูไนเต็ด ประจำปี พ.ศ. 2563 – พ.ศ. 2564
การแข่งขัน.
ไทยลีก.
นัด.
หมายเหตุ
แมตช์ตั้งแต่สัปดาห์ที่ 5 ถูกเลื่อนออกไปเป็นไปตาม การระบาดของโคโรนาไวรัส และจลงเล่นแบบจำกัดจำนวนผู้ชมเป็นไปตามรูปแบบกฏกติกา นิวนอร์มัล.
 "ณ วันที่ 21 มีนาคม พ.ศ. 2564"
สถิติผู้เล่น.
ผู้ทำประตู.
      ย้ายออกจากสโมสรระหว่างฤดูกาล
 "ณ วันที่ 21 มีนาคม พ.ศ. 2564"
หมายเหตุ.
<templatestyles src="Reflist/styles.css" />
กอร์กอนโซลา

กอร์กอนโซลา (Gorgonzola;) เป็นเนยแข็งมีลายประเภทบลูชีสที่ผลิตในประเทศอิตาลี กอร์กอนโซลาผลิตมาจานมวัวที่ไม่ผ่านการสกิม (Unskimmed) รสชาติของกอร์กออนโซลานั้นค่อนข้างเข็ม ผิวคล้ายเนยหรือแน่น
กอร์กอนโซลามีผลิตเป็นเวลาหลายศตวรรษในเมืองกอร์กอนโซลา ในมิลาน โดยเริ่มมีการผลิตกอร์กอนโซลาให้มีลวดลายและรอยด่างสีเขียวน้ำเงินในศควรรษที่ 11 อย่างไรก็ตามมีการโต้เถียงถึงถิ่นกำเนิดว่าอาจมาจากสถานที่อื่น ๆ ในเชิงภูมิศาสตร์
ปาร์มีจาโนเรจจาโน

ปาร์มีจาโนเรจจาโน  หรือ พาร์มิแซน  เป็นเนยแข็งชนิดกรานูลาร์ชีสที่มีลักษณะแข็ง จากประเทศอิตาลี ทั้ง "ปาร์มีจาโนเรจจาโน" และ "พาร์เมซาน" ล้วนอยู่ภายใต้สถานะ protected designations of origin (PDO) ตามกฎหมายของอิตาลีและสหภาพยุโรป ที่มาของชื่อนั้นมาจากคำว่า "ปาร์มีจาโน" ในภาษาอิตาลีเป็นรูปคุณศัพท์ของปาร์มา ส่วน "เรจจาโน" เป็นของเรจโจเอมีเลีย ซึ่งทั้งสองจังหวัดนี้เป็นถิ่นกำเนิดของชีสชนิดนี้และเป็นพื้นที่ที่ได้รับสถานะให้สามารถผลิตพาร์เมซานได้
ปาร์มีจาโนเรจจาโน ถูกเรียกขานว่าเป็น "ราชาแห่งชีส" และ "อาหารที่สมบูรณ์แบบในเชิงปฏิบัติ"
บรีเดอโม

บรีเดอโม  เป็นบรีชีสจากประเทศฝรั่งเศส ในภูมิภาคบรี และได้รับสถานะเป็นผลิตภัณฑ์ AOC ตั้งแต่ปี 1980 ชื่อของชีสมาจากเมืองโม  ในภูมิภาคบรี มีการผลิตบรีเดอโม ปีละ 6,774 ตัน (ลดลง 13.4% จากปี 1998)
บรีเดอโม ผลิตมาจากนมวัว บรีเดอโม มีน้ำหนักเฉลี่ยวีล (wheel) ละประมาณ 2.8 kg เส้นผ่านศูนย์กลางยาว 36 ถึง 37 cm บรีเดอโม มีเนื้อที่นุ่ม บนเปลือก (rind) เป็นราสีขาวที่ละเอียด เนื้อภายในของบรีเดอโม มีสีเหลืองเหมือนฟาง เนื้อเหมือนครีมและนุ่ม
บรีเดอโม ได้รับการขนานนามว่าเป็นราชาแห่งชีสในปี 1815 โดย Talleyrand ที่การประชุมใหญ่แห่งเวียนนา
กรานูลาร์ชีส

กรานูลาร์ชีส (granular cheese) หรือชื่ออื่น ๆ ชีสเคิร์ดกวน (stirred curd cheese) และ ชีสแข็ง (hard cheese) เป็นชีสชนิดหนึ่งที่ผลิตโดยการกวนและระบายส่วนผสมของเคิร์ดกับหางนม กรานูลาร์ชีสเป็นกลุ่มกว้าง ๆ ของชีสหลายชนิด รวมถึง กรานาชีส (Grana cheese) เช่น พาร์เมซาน กรานูลาร์ชีสหลายชนิดผลิตในระดับอุตสาหกรรม (เนยแข็งแปรรูป) โดยเฉพาะอย่างยิ่ง อเมริกันชีส ซึ่งตามกฏหมายต้องประกอบด้วย เชดดาร์ชีส, คอลบีชีส, ชีสเคิร์ด หรือ กรานูลาร์ชีส
มอนเตอเรย์แจ็ก

มอนเตอเรย์แจ็ก  หรือเรียกสั้น ๆ ว่า แจ็ก  เป็นเนยแข็งอเมริกันสีขาวชนิดกึ่งแข็ง (semi-hard) ผลิตมาจากนมวัว ลักษณะเด่นคือรสอ่อน ๆ ที่มีความหวานจาง ๆ 
นอกจากการทานมอนเตอเรย์แจ็กเปล่า ๆ แล้ว ยังนิยมมีการนำมอนเตอเรย์แจ็กมามาร์เบิลกับคอลบีชีส ผลิตเป็นคอลบี-แจ็ก หรือมาร์เบิลกับเชดดาร์ชีส ผลิตเป็นเชดดาร์-แจ็ก ส่วน "เพปเพอร์แจ็ก"  คือแจ็กที่นำมาเพิ่มรสชาติด้วยพริกและสมุนไพร ส่วน "ดรายแจ็ก"  เป็นแจ็กที่บ่มนานจนเป็นฮาร์ดชีส
ความหลากหลาย.
ดรายแจ็ก.
ดรายแจ็ก (Dry Jack) ผลิตขึ้นโดยไม่ได้ตั้งใจครั้งแรกในปี 1915 เมื่อพ่อค้าส่งชีสในซานฟรานซิสโกลืมแจ็กสดจำนวนหนึ่งไว้ในโกดัง และเขาค้นพบว่าแจ็กเหล่านี้ถูกบ่มเป็นเวลานานจนมีลักษณะที่สามารถใช้แทนฮาร์ดชีสอื่น ๆ เช่น พาร์เมซานชีส ซึ่งถูกขัดขวางการขนส่งจากยุโรปด้วยสงครามโลกครั้งที่หนึ่ง
เพปเพอร์แจ็ก.
เพปเพอร์แจ็ก (Pepper Jack) คือแจ็กที่เพิ่มรสชาติด้วยพริก พริกหยวก และ โรสแมรี
แบบผสม.
มีการนำแจ็กไปมาร์เบิลกับคอลบีชีสเพื่อผลิตเป็นคอลบี-แจ็ก หรือเชดดาร์ชีสสีเหลือง
อาหารปวดศีรษะ.
ในมอนเตอเรย์แจ็ก ประกอบด้วย tyramine น้อยมาก tyramine เป็นสารประกอบอินทรีย์ที่เชื่อว่าเกี่ยวข้องกับอาการปวดศีรษะ สามารถพบในผลิตภัณฑ์จำพวกชีสโดยทั่วไป มอนเตอเรย์แจ็ก จึงเป็นหนึ่งในชีสไม่กี่ชนิดที่นิยมแนะนำผู้ที่ป่วยด้วยไมเกรนสามารถทานได้โดยปลอดภัย
มาร์เบิลชีส

มาร์เบิลชีส  เป็นชื่อใช้เรียกเนยแข็งที่มีลายหินอ่อน (marbled patterns) ผลิตโดยใช้การผสมเคิร์ด, ชีสเคิร์ด หรือ ชีสแปรรูปสองชนิดที่มีสีต่างกัน
มาร์เบิลชีสมีต้นกำเนิดในประเทศอังกฤษ มาร์เบิลชีสส่วนใหญ่เป็นฮาร์ดชีส และ ชีสแปรรูป ที่ผลิตจากนมวัว เช่น คอลบี-แจ็ค ที่ผลิตมาจากคอลบีชีสและมอนเทอรีแจ็ค
ชนิดอื่น ๆ ผลิตจากการผสมเคิร์ดของเชดดาร์ชีสสีขาวและสีส้ม (เรียกว่า “มาร์เบิลด์ เชดดาร์” "Marbled Cheddar") กระบวนการมาร์เบิลนั้นโดยมักไม่สามารถผลิตโดยใช้สารสังเคราะห์ ถึงแม้ว่าชีสเช่น เรดวินเซอร์ (Red Windsor) และ เซจเดอร์บี (Sage Derby) จะผสมสารให้สี เช่น คลอโรฟิลล์ (E140) และ Carmine (E120)
ไทยลีก 4 ฤดูกาล 2563

ไทยลีก 4 ฤดูกาล 2563 เป็นการแข่งขันฟุตบอลระดับที่ 4 ตามระบบลีกฟุตบอลไทย ซึ่งเป็นการแข่งขันในฤดูกาลที่ 4 ของฟุตบอลลีกระดับที่สี่ในประเทศไทย และเป็นฤดูกาลที่ 12 ที่ใช้รูปแบบการแข่งขันแบบแยกตามภูมิภาคนับตั้งแต่ฤดูกาล 2552 มีทีมเข้าร่วมแข่งขัน 60 ทีม โดยในจำนวนนี้เป็นทีมสำรองของสโมสรในไทยลีกและไทยลีก 2 จำนวน 8 ทีม
การแข่งขันประกอบด้วย 3 รอบ ได้แก่ รอบตัวแทนภาค รอบแชมเปียนส์ลีก และรอบชิงชนะเลิศ โดยในรอบตัวแทนภาคจะแบ่งออกเป็น 6 โซนตามภูมิภาค คัดเลือกเอา 2 ทีมที่ดีที่สุดจากแต่ละโซนเพื่อแข่งขันในรอบแชมเปียนส์ลีกและคัดเลือกเอา 4 ทีมเลื่อนชั้นสู่ไทยลีก 3 ในขณะที่ทีมอันดับสุดท้ายจะตกชั้นสู่ไทยแลนด์ อเมเจอร์ลีก โดยไม่พิจารณาทีมสำรอง
รอบตัวแทนภาค.
การแข่งขันจะแบ่งออกเป็น 6 โซนตามที่ตั้งทางภูมิศาสตร์ ได้แก่ ภาคเหนือ ภาคตะวันออกเฉียงเหนือ ภาคตะวันออก ภาคตะวันตก กรุงเทพและปริมณฑล และภาคใต้ เนื่องจากจำนวนสโมสรที่เข้าแข่งขันในแต่ละโซนไม่เท่ากัน จึงต้องจัดจำนวนเลกในการแข่งขันให้ต่างกันเพื่อให้ทีมในแต่ละโซนมีจำนวนนัดใกล้เคียงกัน ดังนี้
สโมสรที่ได้ตำแหน่งชนะเลิศและรองชนะเลิศจากแต่ละโซนจะได้สิทธิ์เข้าแข่งขันในรอบแชมเปียนส์ลีก ในขณะที่สโมสรที่ได้อันดับสุดท้ายจะตกชั้นลงไปยังไทยแลนด์ อเมเจอร์ลีก โดยไม่นำทีมสำรองของสโมสรในไทยลีกและไทยลีก 2 มาพิจารณา
ค่าระดับการติดเชื้อพื้นฐาน

ในวิทยาการระบาด ค่าระดับการติดเชื้อพื้นฐาน หรือ เลขสืบพันธุ์พื้นฐาน  หรือค่า "R"0 (อ่านว่า อาร์น็อต หรืออาร์ซีโร่ หรืออาร์ศูนย์)
สามารถพิจารณาได้ว่า เป็นจำนวนกรณีการติดเชื้อของผู้ป่วยรายใหม่ที่คาดหมายซึ่งติดมาจากผู้ป่วยรายเดียวโดยสมมุติว่าคนในกลุ่มประชากรติดเชื้อได้ทุกคน
นิยามนี้หมายเอาสถานการณ์ที่ไม่มีคนอื่นติดเชื้อหรือมีภูมิคุ้มกัน ไม่ว่าจะโดยธรรมชาติหรือโดยอาศัยวัคซีน
มีนิยามบางนิยาม เช่น ของกระทรวงสาธารณสุขออสเตรเลีย ที่เพิ่มข้อสมมุติว่าไม่มีการแทรกแซงที่จงใจเพื่อชลอหรือยุติการแพร่เชื้อ
ค่านี้ไม่ควรสับสนกับ effective reproduction number ซึ่งมีสัญลักษณ์ "R" และหาค่าโดยใช้สถานการณ์จริง ๆ/ปัจจุบันของกลุ่มประชากร ไม่ใช่สถานการณ์ที่ไม่มีการติดเชื้อ
โดยนิยามแล้ว "R"0 ไม่อาจเปลี่ยนได้โดยโปรแกรมการให้วัคซีน
ให้สังเกตว่า "R"0 ไม่มีหน่วย และไม่ใช่อัตราที่มีหน่วยเกี่ยวกับระยะเวลา
"R"0 ไม่ใช่ค่าคงตัวทางชีวภาพของจุลชีพก่อโรค เพราะมันได้รับผลจากปัจจัยต่าง ๆ เช่น ภาวะสิ่งแวดล้อมและพฤติกรรมของกลุ่มประชากร
อนึ่ง ค่า "R"0 มักประเมินจากแบบจำลองทางคณิตศาสตร์ จึงขึ้นอยู่กับแบบจำลองและค่าพารามิเตอร์ต่าง ๆ ที่ใช้
ดังนั้น ค่าที่พบในวรรณกรรมจึงเหมาะกับบริบทนั้น ๆ จึงแนะนำไม่ให้ใช้ค่าล้าสมัยหรือเปรียบเทียบค่าที่ได้จากแบบจำลองต่าง ๆ กัน
ค่า "R"0 โดยตนเองไม่สามารถใช้ประเมินว่า การแพร่เชื้อจะเกิดเร็วขนาดไหนในกลุ่มประชากรนั้น ๆ
การใช้ค่า "R"0 ที่เด่นสุดก็คือเพื่อช่วยประเมินว่า โรคติดเชื้อที่กำลังระบาดจะสามารถแพร่กระจายไปได้มากแค่ไหนในประชากรที่ยังไม่มีการติดเชื้อ และประเมินว่า สัดส่วนประชากรแค่ไหนต้องได้รับวัคซีนเพื่อกำจัดโรค
ในแบบจำลองการติดเชื้อที่ใช้อย่างสามัญ เมื่อ #เปลี่ยนทาง เชื้อจะสามารถระบาดไปในกลุ่มประชากร แต่จะยุติเมื่อ #เปลี่ยนทาง 
ทั่วไปแล้ว ค่า "R"0 ยิ่งสูงเท่าไร ก็ควบคุมการระบาดยากขึ้นเท่านั้น
ในแบบจำลองง่าย ๆ สัดส่วนกลุ่มประชากรที่ต้องมีภูมิคุ้มกัน (คือไม่เสี่ยงติดเชื้อ) เพื่อป้องกันการระบาดอย่างต่อเนื่องจะต้องมากกว่า #เปลี่ยนทาง 
โดยนัยตรงกันข้าม สัดส่วนประชากรที่ยังคงเสี่ยงติดเชื้อซึ่งก่อโรคประจำก็คือ #เปลี่ยนทาง 
ค่านี้ได้รับผลจากปัจจัยหลายอย่างรวมทั้งระยะการแพร่เชื้อ (infectivity) ของคนไข้, สมรรถภาพให้ติดโรคของสิ่งมีชีวิต และจำนวนคนที่สามารถติดโรคในกลุ่มประชากรที่คนไข้พบเจอ
ค่าระดับการติดเชื้อยังผล (Effective reproduction number).
ในสถานการณ์จริง กลุ่มประชากรต่าง#เปลี่ยนทาง ๆ จะมีอัตราส่วนคนที่มีภูมิคุ้มกันต่อโรคหนึ่ง#เปลี่ยนทาง ๆ ไม่เหมือนกัน ณ เวลาใดเวลาหนึ่ง
เพื่อประเมินสถานการณ์เช่นนี้ จึงมี ค่าระดับการติดเชื้อยังผล (Effective reproduction number) โดยใช้ตัวแปรเป็น <math>R_e</math> หรือ <math>R_t</math> และมีนิยามเป็นจำนวนคนเฉลี่ยที่บุคคลผู้ติดโรคคนเดียวทำให้คนอื่น ๆ ติดโรค ณ เวลา "t" ในกลุ่มประชากรที่เสี่ยงติดโรคเป็นบางส่วน (คือบางคนจะมีภูมิค้มกัน)
ซึ่งสามารถคำนวณได้โดยคูณค่า <math>R_0</math> กับเศษส่วน "S" ที่กลุ่มประชากรนั้น#เปลี่ยนทาง ๆ เสี่ยงติดโรค
ถ้าเศษส่วนประชากรที่มีภูมิคุ้มกันเพิ่มขึ้น (คือค่า "S" ลดลง) จนกระทั่งค่า <math>R_e</math> เหลือน้อยกว่า 1 กลุ่มประชากรนั้นจัดว่ามี "ภูมิคุ้มกันหมู่" แล้ว และจำนวนการติดโรคในกลุ่มประชากรนั้นจะค่อย#เปลี่ยนทาง ๆ ลดลดจงเหลือศูนย์
เชิงอรรถและอ้างอิง.
<templatestyles src="Reflist/styles.css" />
กาม็องแบร์

กาม็องแบร์ ([kamɑ̃bɛʁ]) เป็นเนยแข็งชนิดเนื้อนิ่ม ชุ่ม มีความครีม และมีผิวสุก และผลิตมาจากนมวัว กาม็องแบร์ผลิตครั้งแรกในปลายศตวรรษที่ 18 ในหมู่บ้านกาม็องแบร์ในแคว้นนอร์ม็องดี ทางตอนเหนือของประเทศฝรั่งเศส กาม็องแบร์เป็นเนยแข็งที่เหมือนกับบรี ซึ่งมีถิ่นกำเนิดในภูมิภาคบรี ของฝรั่งเศส
การผลิต.
กาม็องแบร์แรกเริ่มนั้นผลิตจากนมวัวดิบ ซึ่งตามกฎหมาย AOC ระบุว่าชีสจำพวก “กาม็องแบร์เดอนอร์ม็องดี” (Camembert de Normandie) ต้องผลิตมาจากน้ำนมดิบที่ไม่ผ่านการพาสเจอไรส์เท่านั้น แต่ภายหลังเริ่มมีการผ่อนปรนกฎนี้แล้ว ทำให้ผู้ผลิตหลายรายในปัจจุบันเลือกที่จะใช้นมพาสเจอไรส์ด้วยเหตุผลด้านความปลอดภัยและความสะดวกในการผลิต
การผลิตกาม็องแบร์แบบดั้งเดิมคือ"กาม็องแบร์เดอนอร์ม็องดี"ซึ่งได้รับการรับรองจากตรา AOC หรืออาจไม่ได้การรับรองเนื่องจากอยู่นอกเขตการผลิต การผลิตจะเริ่มจากการทิ้งนมไว้ ซึ่งหากเป็นนมพาสเจอร์ไรซ์จะมีการเติมหัวเชื้อแบคทีเรียชนิด Mesophillic หัวเชื้อราชนิด Penicillium Camemberti(Penicillium Candidum) และหัวเชื้อราชนิด Geotrichum Candidum หรืออาจจะใช้หางนมจากการผลิตกาม็องแบร์วันก่อนๆซึ่งมีเชื้อแบคทีเรียและรานั้นอยู่แล้วลงไปก่อนที่จะทิ้งนมไว้เป็นเวลา 1 วันเพื่อให้เชื้อแบคทีเรียและราเติบโต แต่ถ้าหากใช้น้ำนมดิบส่วนมากจะไม่เติมหัวเชื้อแบคทีเรีย Mesophillic เนื่องจากในน้ำนมดิบจะมีแบคทีเรียกลุ่มนั้นอยู่แล้ว 
เมื่อถึงวันต่อมานมที่ผ่านการหมักจากเมื่อวานมาแล้วจะถูกนำมาใส่เรนเน็ทแล้วทิ้งไว้สักพัก เมื่อโปรตีนในนมจับตัวกันเป็นลิ่มคล้ายเต้าหู้จึงใช้อุปกรณ์ซึ่งเป็นโลหะแผ่นบางยาวตัดเป็นตารางขนาดประมาณ 1 เซนติเมตร แล้วจึงตักใส่พิมพ์ทรงกระบอกซึ่งมีรูขนาดเล็กกระจายอยู่รอบๆเพื่อให้หางนมระบายออกมา เมื่อถึงวันต่อมาลิ่มนมจะจับตัวกันเป็นก้อนทรงกระบอกที่แบนและแข็ง แล้วจึงนำมาทาเกลือและวางไว้ในอุณหภูมิห้อง 1 วัน และจึงย้ายไปห้องบ่มซึ่งมีอุณหภูมิพอเหมาะสำหรับการพัฒนารสชาติและพื้นผิวของเนยแข็ง ในขั้นตอนนี้จะสังเกตได้ว่าเปลือกสีขาวของเนยแข็งซึ่งก็คือรา Penicillium Camemberti และเปลือกสีเหลืองอ่อนซึ่งก็คือรา Geotrichum Candidum นั้นเริ่มปรากฎขี้นและมากขึ้นเรื่อยตามขั้นตอนการบ่ม อีกทั้งเนื้อภายในจะเริ่มเหลวและหนืดลงเรื่อยๆ โดยชีสจะอยู่ในห้องบ่มนี้ประมาณ 3-4 สัปดาห์ แล้วจึงนำออกมาเข้าสู่กระบวนการแพ็คและนำออกขาย
หากเป็นการแบบผลิตแบบสมัยใหม่ซึ่งจะไม่ได้การรับรองจากตรา AOC มักจะไม่ใช้ตักลิ่มนมที่คล้ายเต้าหู้ลงไปในพิมพ์ แต่จะใช้การให้ความร้อนและคนทำให้ลิ่มนมกลายเป็นก้อนเล็กๆและนำมาอัดลงในพิมพ์แทน และไม่มีการใส่หัวเชื้อรา Penicillium Camemberti และรา Geotrichum Candidum ลงในนมในขั้นตอนแรก แต่จะมีการพ่นหัวเชื้อราเฉพาะ "Penicillium camemberti" ลงไปบนผิวของชีสในขั้นตอนทาเกลือ อีกทั้งยังใช้นมพาสเจอร์ไรซ์ ทำให้กาม็องแบร์ที่ผลิตในรูปแบบนี้ขาดรสชาติและกลิ่นที่เป็นเอกลักษณ์ของกาม็องแบร์แบบดั้งเดิมไป และไม่มีความคล้ายกับการผลิตกาม็องแบร์แบบดั้งเดิมเลย
ปรัชญาความรัก

ปรัชญาความรัก เป็นสาขาของปรัชญาสังคม และจริยศาสตร์ที่พยายามอธิบายธรรมชาติของความรัก 
ทฤษฎีในปัจจุบัน.
มีหลายทฤษฎีที่พยายามอธิบายว่า "ความรักคืออะไร" และมีหน้าที่ส่งเสริมอะไร สิ่งนี้เป็นเรื่องยุ่งยากที่จะอธิบายความรักให้กับบุคคลนิรนามที่ไม่เคยมีประสบการณ์ความรักมาก่อน ในความเป็นจริง ความรักของบุคคลหนึ่งดูเหมือนจะแสดงท่าทีที่ค่อนข้างแปลกหากไม่ใช่พฤติกรรมไร้เหตุผล มีหลายทฤษฎีที่แพร่หลายได้พยายามอธิบายถึงการดำรงอยู่ของความรัก อย่างเช่น ทฤษฎีทางจิตวิทยา ส่วนใหญ่ถือว่าความรักเป็นพฤติกรรมที่ทำให้มีสุขภาพดี ทฤษฎีวิวัฒนาการถือว่าความรักเป็นส่วนหนึ่งของกระบวนการการคัดสรรโดยธรรมชาติ ทฤษฎีทางจิตวิญญาณ ซึ่งมีกรณีที่ถือว่าความรักเป็นของขวัญจากพระเจ้า นอกจากนี้ยังมีทฤษฎีที่ถือว่าความรักเป็นปริศนาลึกลับที่อธิบายไม่ได้มากเท่าประสบการณ์อันเร้นลับ
ประเพณีตะวันตก.
รากฐานยุคคลาสสิก.
การกำหนดมุมมองความรักแบบอีรอสของเอมเพโดคลีสเป็นแรงผูกพันธ์โลกร่วมกัน รากฐานของปรัชญาความรักยุคคลาสสิกสืบย้อนได้ในผลงาน"ซิมโฟเซียม"ของพลาโต้ ผลงานซิมโฟเซียมของพลาโต้ได้มีการค้นหาแนวคิดของความรักอย่างลึกซึ้งและมีการตีความและยึดมุมมองที่แตกต่างเพื่อกำหนดนิยามความรัก เราจะขอนำเสนอแนวคิดหลักสามสายที่จะยังคงทรงอิทธิพลมาตลอดในหลายศตวรรษที่ผ่านมา
ในทางตรงกันข้าม อริสโตเติลให้ความสำคัญกับความรักแบบมิตรภาพ (Philia) มากกว่าความรักแบบกามารมณ์ (Eros); และวิภาษวิธีของมิตรภาพและความรักจะยังคงดำเนินต่อไปจนกระทั่งยุคฟื้นฟูศิลปวิทยา กับซิเซโรอธิบายให้เห็นเป็นภาษาละตินว่า "ความรัก (amor) มีรากศัพท์มาจากคำว่ามิตรภาพ '(amicitia) " ในขณะเดียวกัน Lucretius ได้สร้างผลงานของ Epicurus ทั้งสองได้ยกย่องบทบาทของวีนัสว่า "เป็นพลังนำทางแห่งจักรวาล" และวิพากษ์วิจารณ์ผู้ที่กลายเป็น "ไข้ใจ" ซึ่งเป็นความสิ้นเปลืองของชีวิตที่ดีที่สุดแห่งปีในความเฉื่อยชาและความมึนเมา 
เปตรากนิยม.
ระหว่างเป้าหมายของไข้ใจของเขา Catullus และ Héloïse ได้พบว่าตัวเองถูกเรียกตัวใน 12C เพื่อเป็นการไต่สวนความรัก จากตัวเลขการจัดลำดับเหล่านี้และภายใต้อิทธิพลของศาสนาอิสลาม ก็จะเกิดแนวคิดเรื่องความรักแบบช่างเอาใจ และจากความเป็นเปตรากนิยม จะก่อให้เกิดรากฐานเชิงวาทศิลป์ / เชิงปรัชญาของความรักแบบโรแมนติกสำหรับโลกสมัยใหม่ตอนต้น 
ลัทธิสงสัยนิยมของชาวกอลลิก.
แรงผลักดันในการกลมกลืนที่มุ่งถึงความรักแบบโรแมนติก ประเพณีฝรั่งเศสแบบสงสัยนิยมจำนวนมากสามารถสืบเสาะได้จาก สต็องดาล เป็นต้นไป ทฤษฎีการตกผลึก ของสต็องดาลบ่งบอกถึงความพร้อมเชิงจินตนาการสำหรับความรักซึ่งต้องการเพียงสิ่งกระตุ้นเพียงอย่างเดียวสำหรับวัตถุที่จะแทรกซึมอยู่ในความสมบูรณ์แบบของสิ่งมหัศจรรย์ มาร์แชล พรุสต์ ก้าวต่อไปโดยเลือกเฟ้นจากการไม่มีอยู่ การเข้าไม่ถึง หรือ ความหึงหวง ในฐานะที่เป็นสิ่งกระตุ้นความรักที่จำเป็น Lacan เกือบจะล้อเลียนประเพณีด้วยคำพูดของเขาที่ว่า "ความรักให้บางสิ่งบางอย่างที่คุณไม่ได้รับจากคนที่ไม่มีตัวตน" Post - Lacanian เหมือนกับ Luce Irigaray พวกเขาพยายามหาที่ว่างสำหรับความรักในโลกที่จะ "ลดทอนคนอื่นให้เหมือนกัน ... เน้นกามารมณ์ที่เป็นความสูญเสียความรักภายใต้การปกปิดการปลดปล่อยทางเพศ"
เจ้าจอมเขียน ในรัชกาลที่ 5

เจ้าจอมเขียน ในรัชกาลที่ 5 หรือ หม่อมเขียน เป็นบาทบริจาริกาในพระบาทสมเด็จพระจุลจอมเกล้าเจ้าอยู่หัว เมื่อครั้งยังดำรงพระอิสริยยศเป็น "สมเด็จพระเจ้าลูกยาเธอ เจ้าฟ้าจุฬาลงกรณ์" และเป็นพี่สาวของเจ้าจอมมารดาวาด ในรัชกาลที่ 5 ภายหลังหม่อมเขียนได้กราบบังคมทูลลาออกจากราชการไปบวชเป็นรูปชี จนกระทั่งถึงแก่กรรม
ประวัติ.
เจ้าจอมเขียน หรือ หม่อมเขียน เป็นบุตรคนโตจากทั้งหมดสี่คนของนายเสถียรรักษา (เที่ยง) คหบดีเชื้อสายรามัญ กับพระนมปริก (ธิดาพระยาอิศรานุภาพ (ขุนเณรน้อย) กับขำ) พระนมในพระบาทสมเด็จพระจุลจอมเกล้าเจ้าอยู่หัว มีน้องชายแและน้องสาว คือ ศรีสิทธิ์ (เดิมเป็น "หลวงอินทรมนตรี" กรมสรรพากร แต่ภายหลังได้ออกบวชเป็นภิกษุ) เจ้าจอมมารดาวาด ในรัชกาลที่ 5 และน้องสาวคนเล็กชื่อ แปลก
เบื้องต้น เจ้าจอมเขียนได้ถวายตัวรับใช้สมเด็จพระบรมราชมาตามหัยิกาเธอ กรมพระยาสุดารัตน์ราชประยูร และเข้าเป็นหม่อมห้ามในพระบาทสมเด็จพระจุลจอมเกล้าเจ้าอยู่หัว เมื่อครั้งยังดำรงพระอิสริยยศเป็น "สมเด็จพระเจ้าลูกยาเธอ เจ้าฟ้าจุฬาลงกรณ์" แต่มิได้สนองพระเดชพระคุณประสูติกาลพระราชบุตรเลย กระทั่งเจ้าจอมเขียนได้กราบบังคมทูลลาออกไปบวชเป็นรูปชี จนกระทั่งถึงแก่กรรม